MUNICIPIUL CRAIOVA

CONSILIUL LOCAL AL  MUNICIPIULUI CRAIOVA
HOTĂRÂREA NR.346
          Consiliul Local al Municipiului Craiova, întrunit în şedinţa ordinară din data de 30.07.2009;

Având în vedere raportul nr.86539/2009 al Direcţiei Patrimoniu prin care se propune modificarea inventarului bunurilor care aparţin domeniului public al municipiului Craiova, aprobat prin Hotărârea Guvernului nr.141/2008 şi rapoartele comisiilor de specialitate nr.271, 272, 273, 274, 275/2009;
 În conformitate cu prevederile Legii nr.213/1998 privind proprietatea publică şi regimul juridic al acesteia, cu modificările şi completările ulterioare; 

În temeiul art.36 alin.2 lit.c, art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea inventarului bunurilor care aparţin domeniului public 

al municipiului Craiova aprobat prin Hotărârea Guvernului nr.141/2008, după cum urmează: 

a –  se modifică elementele de identificare şi valoarea de inventar a bunurilor care aparţin domeniului public, aflate în administrarea Serviciului Public de Salubritate Craiova, conform anexei nr.1 care face parte integrantă din prezenta hotărâre;
          b –  se completează inventarului bunurilor care aparţin domeniului public 

        al municipiului Craiova, cu bunurile prevăzute în anexa nr.2 care face parte integrantă din prezenta hotărâre; 
Art.2. Se aprobă trecerea din domeniul public, în domeniul privat al municipiului Craiova, în  vederea scoterii din funcţiune, a bunurilor aflate în administrarea Serviciului Public Salubritate Craiova, Companiei de  Apă Oltenia S.A. şi a Spitalului Clinic Municipal Filantropia Craiova, prevăzute în anexa nr.3 care face parte integrantă din prezenta hotărâre.
Art.3. Se aprobă modificarea Hotărârii Consiliului Local al Municipiului Craiova nr.147/1999 referitoare la însuşirea inventarului bunurile care aparţin domeniului public al municipiului Craiova, modificată prin Hotărârea Consiliului Local al Municipiului Craiova nr.173/2001, prin anularea poziţiilor prevăzute în anexa nr.4 care face parte integrantă din prezenta hotărâre.
Art.4. Se aprobă modificarea poziţiei nr.246 din anexa nr.3 la Hotărârea Consiliului Local al   Municipiului Craiova nr.182/2009, în sensul diminuării suprafeţei construite de la 307 mp, la 81 mp.
Art.5. Se aprobă darea în administrare, către Serviciul Public Salubritate Craiova   a   bunurilor care aparţin domeniului public al municipiului Craiova prevăzute în anexa nr.5 care face parte integrantă din prezenta hotărâre.
Art.6. Pe data prezentei hotărâri, se modifică în mod corespunzător Hotărârile  Consiliului Local al Municipiului Craiova nr.147/1999, 173/2001, 457/2005, 81/2006 şi 186/2009.

Art.7.  Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.8. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Patrimoniu, Serviciul Public Salubritate Craiova, S.C. Compania de Apă Oltenia S.A. şi Spitalul Clinic Municipal Filantropia Craiova vor aduce la îndeplinire prevederile prezentei hotărâri.
	    PREŞEDINTE DE ŞEDINŢĂ,
	   CONTRASEMENAZĂ,

	    
	  SECRETAR,

	               Teodor RADU          
	  Nicoleta MIULESCU

Ec. Antonie Solomon

RAPORT


Prin hotărârea nr. 147/1999, consiliul local al municipiului Craiova şi-a însuşit inventarul bunurilor ce aparţin domeniului public al municipiului Craiova, modificat prin  H.C.L nr. 173/2001  Ulterior, bunurile cuprinse în actele administrative invocate au fost incluse în anexa nr. 2 a Hotărârii de Guvern nr. 965/2002 privind atestarea domeniului public al judeţului Dolj, precum şi al municipiilor, oraşelor şi comunelor din judeţul Dolj, modificată şi completată prin H.G. nr. 141/2008. 



În conformitate cu prevederile art. 7, alin. 1 din Legea contabilităţii nr. 82/1991 republicată, cu modificările şi completările ulterioare şi pct. 5 din anexa ce face parte integrantă din Ordinul Ministrului de Finanţe nr. 1753/2004, unităţile patrimoniale au obligaţia ca cel puţin o dată pe an, de regulă la sfârşitul anului, să efectueze inventarierea patrimoniului.



În anul 2008 inventarierea bunurilor aparţinând domeniului public al municipiului Craiova a fost efectuată de un număr de 9 subcomisii de inventariere numite prin Dispoziţia Primarului Municipiului Craiova nr. 7957/05.11.2008, coordonate de către o comisie centrală.



Subcomisia nr. 4, numită prin Dispoziţia primarului municipiului Craiova nr. 7957/05.11.2008 a avut ca atribuţii inventarierea mijloacelor fixe: platforme gospodăreşti, rampe, clădire publică etc. aflate în domeniul public şi în administrarea S.P. Salubritate Craiova. Această subcomisie a constatat modificări ale inventarului domeniului public aşa cum se observă şi în Procesul Verbal nr. 183618/23.12.2008 şi în procesul verbal nr. 14324/30.01.2009 al Comisiei centrale de inventariere.





Aceste bunuri au fost reevaluate prin încheierea contractului între administratorul bunurilor S.P. Salubritate Craiova şi SC CONSULTING EXPERTIZA AUDIT CONTABILITATE SRL Craiova. Această reevaluare a avut ca obiect activele fixe corporale ce aparţin domeniului public al municipiului Craiova aflate în administrarea S.P. Salubritate Craiova prin HCL nr. 81/2006, s-a efectuat la data de 07.04.2009 şi a fost finalizată cu transmiterea către Direcţia Patrimoniu a Raportului de evaluare prin adresa înregistrată la Primăria Municipiului Craiova cu numărul 46833/10.04.2009. Diferenţele constatate între elementele de identificare ale bunurilor regăsite în HG nr. 141/2008 şi elementele de identificare ale bunurilor constatate pe teren de către subcomisia nr. 4, precum şi modificările valorilor de inventar ale bunurilor constatate în urma reevaluării se regăsesc în cuprinsul Anexei nr. 1 la prezentul raport. 


Prin HCL nr. 307/25.06.2009 anexa nr. 2 s-a modificat valoarea de inventar a bunurilor care aparţin domeniului public al municipiului Craiova şi aflate în administrarea S.P. Administraţia Pieţelor şi Târgurilor Craiova iar în anexa nr.3 unele din aceste bunuri au fost trecute din domeniul public în domeniul privat al municipiului Craiova în vederea scoaterii din funcţiune. La poziţia 96 din anexa 2 şi la poziţia 10 din anexa nr.3 din HCL nr. 307/2009 apare bunul „Platformă beton Targ Romaneşti 4747” având valoarea de inventar 2.074,19. Valoarea de inventar rezultată în urma reevaluării este 2.074.188,00 lei, în consecinţă se impune rectificarea valorii de inventar a bunului „Platformă beton Targ Romaneşti 4747” identificat la poziţia 96 din anexa 2 şi la poziţia 10 din anexa nr.3 din HCL nr. 307/2009 astfel: valoarea de inventar corectă este 2.074.188,00 lei.


Anexa nr. 2 cuprinde bunurile constatate ca plus de inventar de către subcomisiile de inventariere care au avut ca atribuţii inventarierea mijloacelor fixe: platforme gospodăreşti, rampe, clădire publică etc. aflate în domeniul public şi în administrarea S.P. Salubritate Craiova în anii 2007 şi 2008 conform Proceselor Verbale nr. 14324/30.01.2009  şi nr. 10152/22.01.2008 al Comisiei centrale de inventariere şi se impune completarea inventarului bunurilor aparţinând domeniul public al municipiului Craiova cu acestea.



Menţionăm faptul că aceste bunuri nu au anexate acte juridice justificative (teren aferent rampelor de gunoi situate în Mofleni şi Valea Şarpelui, teren aferent gospodăriei anexe Făcăi, respectiv platformă gospodărească Asociaţia nr. 6 Lăpuş).



Subcomisia de inventariere nr.4, precum şi comisia centrală au propus intrarea bunurilor în inventarul domeniului public cu valoarea de 0,01 lei pe fiecare bun în parte, însă aceste bunuri până în prezent au fost reevaluate de către SC CONSULTING EXPERTIZA AUDIT CONTABILITATE SRL Craiova, impunându-se în consecinţă introducerea în domeniul public al municipiului Craiova a bunurilor reevaluate cu valoarea de inventar reevaluată.



În aceeaşi anexă (poziţiile 5 şi 6) sunt cuprinse şi bunurile identificate în urma realizării inventarierii efectuată de către comisia permanentă numită prin Dispoziţia nr. 17282/09.03.2009 emisă de Primarul municipiului Craiova care trebuiesc introduse în inventarul bunurilor aparţinând domeniul public al municipiului Craiova astfel: „Teren staţie pompare ape menajere” şi „Teren Calea Bucureşti (SUCPI)” în suprafaţă de 705 mp. face parte din terenul notificat sub nr. 609/N/2001 de dna. Bulz Ileana cu domiciliul în Bucureşti, str. Dionisie Lupu, nr. 50, sector 1 pentru care s-a dispus acordarea de despăgubire prin Dispoziţianr. 2828/23.01.2006 emisă de primarul municipiului Craiova. Aceeaşi suprafaţă de teren a făcut obiectul atribuirii în concesiune prin negociere directă pe o perioadă de 49 de ani către SC SUCPI SA şi SC FRAŢII BACRIZ SRL pentru amenajarea unei parcări prin HCL nr. 261/2009.



Tot în anexa nr.2 este cuprins şi bunul „Piaţa agroalimentară str. Brestei” care trebuie introdus în inventarul bunurilor care alcătuiesc domeniul public al municipiului Craiova ca urmare a finalizării lucrării „Piaţa agroalimentară str. Brestei, nr. 142A” autorizată cu Autorizaţia de construire nr. 1588/23.10.2007 emisă de primarul municipiului Craiova. Valoarea acestei investiţii este cea din Procesul verbal de recepţie finală nr. 3273/05.06.2009 este cuantificată la suma de 1.131.462,98 lei. 


Anexa nr. 5 cuprinde bunurile reevaluate care nu sunt date în administrarea S.P. Salubritate Craiova, însă sunt înscrise în anexa nr. 2 din HG nr. 141/2008 în baza inventarului şi nu a unei hotărâri a consiliului local al municipiului Craiova, precum şi cele care sunt înscrise în listele de inventariere şi completate în inventarul domeniului public conform anexei nr.2, impunându-se astfel darea în administrarea a acestora S.P. Salubritate Craiova şi modificarea prin completare a HCL nr. 81/2006. 


Anexa nr. 3 cuprinde bunuri propuse conform PV nr. 14324/30.01.2009 al comisiei centrale de inventariere pentru a fi trecute din domeniul public în domeniul privat al municipiului Craiova în vederea scoaterii din funcţiune şi a casării acestora. Aceste bunuri se află în administrarea S.P. Salubritate Craiova conform HCL nr. 81/2006.



Menţionăm faptul că aceste bunuri nu au anexate acte justificative (rampă Mofleni, rampă Valea şarpelui, fundaţie cântar, cabină cântar, gosp. Anexă Făcăi).



Bunul intitulat „Platformă gospodărească” situat în  cartier Iancu Jianu, Asociaţia nr. 113 ap., atestat ca aparţinând domeniului public al municipiului Craiova conform HG 141/2008, Anexa nr.2, poziţia 3306 este propus a fi trecut în domeniul privat în vederea scoaterii din funcţiune deoarece acest bun este amenajat pe un teren care a fost retrocedat în baza Dispoziţiei Primarului Municipiului Craiova nr. 6341/10.07.2003 numitei Iliescu Violeta, aceasta înstrăinând bunul prin contractul de vânzare-cumpărare autentificat sub numărul 5123/08.07.2004 la BNP Tudor Marinela Daniela din Camera Notarilor Publici Craiova.


Bunul intitulat „Platformă gospodărească” situat în cartier Calea Bucureşti, Asociaţia 7, atestat ca aparţinând domeniului public al municipiului Craiova conform H.G. 141/2008, Anexa nr.2, poziţia 3890 este propus a fi trecut în domeniul privat în vederea scoaterii din funcţiune deoarece acest bun este amenajat pe un teren care a fost retrocedat în baza Dispoziţiei Primarului Municipiului Craiova nr. 9140/2006 şi a procesului verbal de punere în executare nr. 23344/17.07.2006 numitului Petolescu Nicolae.



Bunul intitulat „Platformă gospodărească” situat în cartier Brazda-Rocadă, Asociaţia 21, atestat ca aparţinând domeniului public al municipiului Craiova conform H.G. 141/2008, Anexa nr.2, poziţia 3151 este propus - prin adresa înaintată de SP Salubritate şi înregistrată la Primăria municipiului Craiova sub nr. 66110/27.05.2009 - a fi trecut în domeniul privat în vederea scoaterii din funcţiune deoarece acest bun este amenajat pe un teren care este atribuit în proprietate privată prin Ordinul Prefectului judeţului Dolj nr. 525/04.12.2008 numiţilor Dumitrescu Doina şi Dăianu Cecilia.



În această anexă sunt cuprinse şi bunurile (apometre) propuse a fi trecute din domeniul public în domeniul privat al municipiului Craiova în vederea scoaterii din funcţiune şi a casării de Compania de Apă Oltenia SA prin adresa înregistrată la Primăria municipiului Craiova sub nr. 87042/09.07.2009. Aceste bunuri se află în administrarea Companiei de Apă Oltenia SA conform HCL nr. 457/2005. Prin Hotărârea nr. 17/22.06.2009 Consiliul de Administraţie a Companiei de Apă Oltenia SA a aprobat trecerea în domeniul privat al municipiului Craiova în vederea scoaterii din funcţiune şi a casării a bunurilor cuprinse în anexă.


Anexa nr. 4 cuprinde propunerile de anulare a unor poziţii din HCL nr. 147/1999 şi HCL nr. 173/2001 care au stat la baza publicării inventarului domeniului public în HG nr. 141/2008. Motivarea pentru care este necesară această propunere este următoarea: bunul intitulat „Platformă gospodărească” atestat ca aparţinând domeniului public al municipiului Craiova conform HG 141/2008, Anexa nr.2, poziţia 3580 (poziţia 4299 din HG nr. 965/2002, poziţia nr. 39 din anexa 1 litera e la HCL nr. 147/1999 modificată prin poziţia nr. 38 din anexa 1 litera e la HCL nr. 173/2001) apare şi la poziţia 3339 (poziţia 4516 din HG nr. 965/2002, poziţia nr. 258 din anexa 1 litera e la HCL nr. 147/1999 modificată prin poziţia nr. 255 din anexa 1 litera e la HCL nr. 173/2001), Anexa nr.2 din aceeaşi hotărâre; bunul intitulat „Platformă gospodărească” atestat ca aparţinând domeniului public al municipiului Craiova conform HG 141/2008, Anexa nr.2, poziţia 3344 (poziţia 4530 din HG nr. 965/2002, poziţia nr. 272 din anexa 1 litera e la HCL nr. 147/1999 modificată prin poziţia nr. 269 din anexa 1 litera e la HCL nr. 173/2001) apare şi la poziţia 3348 (poziţia 4525 din HG nr. 965/2002, poziţia nr. 267 din anexa 1 litera e la HCL nr. 147/1999 modificată prin poziţia nr. 264 din anexa 1 litera e la HCL nr. 173/2001), Anexa nr.2 din aceeaşi hotărâre. 



În urma realizării inventarierii permanentă efectuată de către comisia numită prin Dispoziţia nr. 17282/09.03.2009 emisă de Primarul municipiului Craiova au fost identificate 2 poziţii (bunuri) care trebuiesc scoase din inventarul bunurilor care aparţin domeniului public al municipiului Craiova (PV nr. 46342/08.04.2009) astfel: bunul „Policlinica pentru sportivi” atestat ca aparţinând domeniului public al municipiului Craiova conform HG 141/2008, Anexa nr.2, poziţia 3725 (poziţia 5143 din HG nr. 965/2002, poziţia nr. 116 din anexa 1 litera h la HCL nr. 147/1999 modificată prin poziţia nr. 120 din anexa 1 litera h la HCL nr. 173/2001) şi bunul „Policlinica nr. 3 Electroputere” atestat ca aparţinând domeniului public al municipiului Craiova conform HG 141/2008, Anexa nr.2, poziţia 3724 (poziţia 5141 din HG nr. 965/2002, poziţia nr. 114 din anexa 1 litera h la HCL nr. 147/1999 modificată prin poziţia nr. 118 din anexa 1 litera h la HCL nr. 173/2001).



Policlinica pentru sportivi se află în cuprinsul Complexului sportiv „Stadionul Tineretului” Craiova intabulat în CF nr. 25343 Craiova în favoarea Ministerului Tineretului şi Sportului, în baza HG nr. 1326/2001, Ordinul MTS nr. 308/05.07.1995.



Policlinica nr.3 Electroputere se află în proprietatea SC ELECTROPUTERE SA Craiova în baza certificatului de atestare a dreptului de proprietate a terenului seria M03 nr. 3511 fiind inscris in CF nedefinitivă nr. 17761 Craiova.



În anexa nr. 2 a Hotărârii de Guvern nr. 141/2008 privind atestarea domeniului public al judeţului Dolj, precum şi al municipiilor, oraşelor şi comunelor din judeţul Dolj, care modifică şi completează H.G. nr. 965/2002, la poziţia 136 figurează bunul „Teren - Piata Brazda – Simplon” (poziţia 4694 din HG nr. 965/2002, poziţia nr. 3 din anexa 1 litera G la HCL nr. 147/1999 modificată prin poziţia nr. 3 din anexa 1 litera G la HCL nr. 173/2001). Teren - Piata Brazda – Simplon a fost retrocedat conform Dispoziţiei primarului municipiului Craiova nr. 10155/06.06.2006 numitului Brănescu Marin cu domiciliul în Craiova, str. Nufărului, nr.12. (terenul respectiv este identificat conform referatului nr. 13687/28.06.2006 privind propunerea de restituire în natură a terenului din str. Stejarului II, nr.5 – adresă veche - şi a schiţei anexată).


Prin adresa nr. 81091/26.06.2009, Spitalul Clinic Municipal Filantropia Craiova propune trecerea din domeniul public în domeniul privat al municipiului Craiova a unor mijloace fixe cu destinaţia de magazii în suprafaţă de 117 mp şi 109 mp. situate în Craiova, str.Filatropiei nr. 1 în vederea scoaterii lor din funcţiune. Aceste bunuri au fost introduse în domeniul public al municipiului Craiova prin HCL nr. 182/2009, fiind enumerate în anexa 3 la poziţia nr. 246. – „Spitalul Clinic Municipal “Filantropia”- CladireMagazii alimente” compusă din 4 corpuri cu suprafaţa construită: 109+ 117+ 66+ 15 mp. 



În locaţia situată în municipiul Craiova, str.Filatropiei nr. 1 funcţionează Spitalul Clinic Municipal Filantropia Craiova iar prin Dispoziţia primarului municipiului Craiova nr. 10284/15.06.2006 a fost retrocedat în natură terenul în suprafaţă de 2.287 mp pe care se află şi aceste magazii care trebuiesc scoase din funcţiune.



Astfe, pentru punerea în aplicare a Dispoziţiei primarului municipiului Craiova anterior menţionate se impune diminuarea suprafeţei construită a poziţiei nr. 246 din Anexa nr.3 la HCL nr. 182/2009 de la 109+ 117+ 66+ 15 mp la 66+ 15 mp.





Faţă de cele prezentate, potrivit Legii nr. 215/2001 privind administraţia publică locală şi Legea nr. 213/1998 privind proprietatea publică şi regimul juridic al acesteia, propunem promovarea unui proiect de hotărâre care să aiba ca obiect următoarele:

· modificarea elementelor de identificare şi a valoarii de inventar a bunurilor aflate în domeniul public şi în administrarea S.P. Salubritate Craiova, conform anexei nr. 1;
· completarea inventarului bunurilor aparţinând domeniul public al municipiului Craiova, conform anexei nr.2;
· darea în administrare a bunurilor aflate în domeniul public al municipiului Craiova, S.P. Salubritate Craiova, conform anexei nr. 5;
· trecerea din domeniul public în domeniul privat al municipiului Craiova în vederea scoaterii din funcţiune potrivit prevederilor legale a unor bunuri aflate în administrarea S.P. Salubritate Craiova, a Companiei de Apă Oltenia, SA precum şi a bunurilor aflate în administrarea Spitalul Clinic Municipal Filantropia Craiova conform anexei nr. 3;
· anularea poziţiilor din HCL nr. 147/1999 modificată prin HCL nr. 173/2001, conform anexei nr. 4;

· modificarea prin diminuare a suprafeţei construite de la 307 mp la 81 mp corespunzătoare poziţiei nr. 246 din Anexa nr.3 la HCL nr. 182/2009;

· modificarea pe cale de consecinţă a Hotărârilor Consiliului Local al municipiului Craiova nr. 147/1999, 173/2001, 81/2006, 457/2005 şi 182/2009 precum şi finalizarea procedurilor de modificare a H.G. 141/2008 prin intermediul Consiliului Judetean Dolj. 
Director Executiv, 




    
    

    Întocmit,

cons. Ovidiu Vanghelie                               
                      insp.  Madalina Oprea

Avizat pentru legalitate,

cons. jur. Mirel Bontea

